ສະຫະປະຊາຊາດ ຮຽກຮ້ອງໃຫ້ມຽນມາ ສ້າງຄວາມປອງດອງຊາດ
ຜູ້ນຳສະຫະປະຊາຊາດ ຮຽກຮ້ອງໃຫ້ມຽນມາ ປ່ອຍພວກນັກໂທດການເມືອງ ແລະຕິດຕໍ່ກັບພັກຝ່າຍຄ້ານ
ເລຂາທິການໃຫຍ່ອົງການສະຫະປະຊາຊາດທ່ານ Ban Ki-moon ກ່າວວ່າ ລັດຖະບານໃໝ່ຂອງມຽນມາຕ້ອງ ປ່ອຍພວກນັກໂທດການເມືອງທັງໝົດແລະທຳການຕິດ ຕໍ່ປະສານງານກັບບັນດາພັກຝ່າຍຄ້ານ ຖ້າມຽນມາຫາກ ມີຄວາມຈິງຈັງກ່ຽວກັບການປະຕິຮູບໄປສູ່ປະຊາທິປະໄຕ ທ່ານ Ban ໄດ້ທຳການຮຽກຮ້ອງດັ່ງກ່າວ ໃນວັນພຸດ ວານນີ້ລຸນຫຼັງທີ່ໄດ້ພົບປະກັບກຸ່ມເພື່ອນມິດມຽນມາຊຶ່ງ ເປັນກຸ່ມຈັດຕັ້ງຂອງ 14 ປະເທດທີ່ທຳການສົນທະນາ ຫາລືເພື່ອຊຸກຍູ້ປະຊາທິປະໄຕໃນປະເທດມຽນມາ ທ່ານ Vijay Nambiar ທີ່ປຶກສາພິເສດກ່ຽວກັບເລື່ອງ ມຽນມາຂອງທ່ານ Ban ໄດ້ກ່າວຄຳປາໄສຕໍ່ກອງປະ ຊຸມເທື່ອທຳອິດຂອງກຸ່ມດັ່ງກ່າວ ນັບຕັ້ງແຕ່ລັດຖະບານພົນລະເຮືອນແຕ່ໃນ ນາມຂອງມຽນມາເຂົ້າຮັບໜ້າທີ່ໃນທ້າຍເດືອນມີນາຜ່ານມາ ໃນຖະແຫຼງການສະບັບນຶ່ງທີ່ອົງການສະຫະປະຊາຊາດນຳອອກເຜີຍແຜ່ນັ້ນທ່ານ Ban Ki- moon ກ່າວວ່າເປັນທີ່ຈະແຈ້ງວ່າ ມຽນມາຍັງສືບຕໍ່ປະເຊີນກັບບັນຫາຕ່າງໆທາງດ້ານການ ເມືອງ ສັງຄົມ ເສດຖະກິດ ແລະມະນຸດສະທຳ ທີ່ທ່ານເວົ້າວ່າ ມີຄວາມຮ້າຍແຮງ ຝັງເລິກ ແລະເກົ່າແກ່ຍາວນານ